Chronologie vun der Astronomie (1. Jh. v. Ch. bis 5. Jh. v. Ch.) - Wikipedia, déi fräi Enzyklopedie

# Chronologie vun der Astronomie (1. Jh. v. Ch. bis 5. Jh. v. Ch.)

### Vu Wikipedia, der fräier Enzyklopedie.

- 500 v.Chr. : Den Heraklit vun Ephesus stellt de Saz op: "Alles ass a Bewegung an näischt bleiwt stoen".
- 465 v.Chr. : De Mathematiker Oinopides vu Chios stellt een Zyklus vun 59 Joer op, fir d'Sonnejoer an de Moundlaf auszegläichen.
- 460 v.Chr. : De Parmenides aus Elea kënnt aus mathematesche Grënn op déi selwecht Behaaptung vum Pythagores, datt d'Äerd eng Kugel ass.
- 456 v.Chr. : Den Anaxagoras vun Klazomenae erklärt déi scheinbar (ostwestlechen) himmleschë Kreeslaf duerch d'Unhuelen vun engem zentrifugalen Ëmschwong.
- 450 v.Chr. : De Karthager Himilko entdeckt Groussbritannien.
- 450 v.Chr. : De Philomaus féiert säi Weltsystem mat engem Zentralfeier an enger Géigenäerd an.
- 433 v.Chr. : Den athenesche Mathematiker Meton mëcht eng Kalennerverbesserung, andeems hien een Zyklus aféiert, deen 19 Joer ëmfaasst, a bannent dëser Zäit 125 voll Méint vun 30 Deeg an 110 Méint vun 29 Deeg huet, sou datt e Joer 365,263 Deeg huet.
- 439 v.Chr. : Den Hippokrates aus Chios verfaasst dat éischt Elementarbuch vun der Geometrie a féiert de Brauch an, Punkte vun enger geometrescher Figur mat Buchstawen ze bezeechnen.
- 420 v.Chr. : Den Demokritos vun Avdera léiert d'sphäeresch Gestalt vu Sonn a Mound.
- 400 v,Chr. : De Plato léiert d'Theorie vun de Kegelschnëtter a gëtt déi regulär Polyeder un.
- 390 v.Chr. : Den Archytas vun Tarent bestëmmt den Ëmfang vun der Äerd. Hien behandelt d'Mechanik mathematesch an erfënd d'Roll an d'Schrauw.
- 365 v.Chr. : Den Eudoxos vu Knidos stellt d'System vun den homozentreschë Sphäeren op an deelt den Himmel a Stärebiller an.
- 334 v.Chr. : Den Aristoteles aus Stagira hëllt d'Existenz vun engem Weltäether un. - Als Bewäis fir eng ronn Äerd begrënd hien, datt bei Mounddäischteren de Schied vun der Äerd kreesförmeg ass, an datt d'Kugel deen eenzege Kierper ass, deen an alle Lagen e kreesförmegen Schied werft.
- 334 v.Chr. : De Kalippos aus Cyzikos verbessert d'homozentrescht Sphäeresystem vum Endoxos vu Knidos.
- 334 v.Chr. : De Pytheas aus Massilia (haut: Marseille) huet als Éischten d'Héichten vum periodeschen "Steigen" an "Sénken" vum Meer am Golf vu Bristol gemooss. Hien huet d'Ofhängegkeet vum Flustand erkannt, duerch Stellungen vum Äerdmound.
- 330 v.Chr. : Den Autolykos aus Piane a Klengasien schreiwt dat éischt Léierbuch vun der Kugel (Sphaerik).
- 330 v.Chr. : Den Pytheas deen Groussbritannien an d'Ostséi bis Düna bereest hat, huet mam Gnomon d'Sonnenhéicht an geografescht Lag vun senger Stad Massilia bestëmmt.
- 325 v.Chr. : Den Herakleides Pontikos léiert, datt de Merkur an d'Venus d'Sonn ëmkreesen an erklärt, déi deeglech scheinbar Bewegung vun der Himmelskugel aus der Dréihung vun der Äerd vu West no Ost.
- 298 v.Chr. : Den Aristykkos an den Timocharis bestëmmen aus den Zäiten vun Sonnenënnergäng fir d'éischt d'Zäiten vun Fixstäerepositioun. Hir Aarbëchten sinn zwar verluer gaangen awer si hun spéider nach dem Hipparch bei sengen Beobachtungen gehollef.
- 298 v.Chr. : Den Archimedes stellt de wichtege Saz op, datt den Inhalt enger Kugel sech zum Inhalt engem ëmschléissenden Zylinders, wéi 2:3 verhällt. Hie mëcht dann eng Aarbëcht iwwer Kreesmiessungen mat Berechnunge vun der Zuel Phi, déi hien tëschent 3,141 bis 3,142 fënd. Hien berechent weider den Inhalt vun enger Parabel a léiert d'Eegenschaften vun de Spiralen kennen.
- 260 v.Chr. : Den Archimedes erfënd d'Waasserschrauw, déi Schrauw ouni Enn an de Fläschenzuch.
- 260 v.Chr. : Den Aristarchos vu Samos léiert, datt d'Sonn an Fixstäere onbeweglech sinn an datt sech d'Äerd an engem schiefen Krees ëm d'Sonn bewegt a gläichzäiteg sech ëm hir eegen Achs bewegt. Hien fënd eraus, datt d'Sonn 19mol méi wàit vun eis ass, ewéi de Mound (während a Wierklechkeet 386 un d'Stell vun 19 kënnt).
- 240 v.Chr. : Den Eratosthenes vun Alexandria mëcht déi éischt Gradmiessung von Alexandria bis Syene, déi, d'Stadiom zu 157,5 Meter unhëllt, een Erdëmfang vun 39.375.000 Meter ergëtt. Hien stellt een "Erdkundesystem" op.
- 238 v.Chr. : Den Apollonios vu Perga versicht d'Ursaach vum Stëllstoen an réckwäertsgoen vun Planéiten ze erklären an erfënd zu deem Zweck d'Epizyklen.
- 130 v.Chr. : Den Hipparchos vun Alexandria begrënnt déi wëssenschaftlech, op Beobachtung berouend Astronomie, sowéi déi sphäeresch Trigonometrie. Hien endeckt déi steregraphesch Projektioun vun Landkaarten an bestëmmt fir d'éischt d'Moundparallax.
- 128 v.Chr. : Den Hipparchos zeechent een Katalog mat 1080 Stäerepositiounen fir d'Epoch vun 128 v. Chr.
- 100 v.Chr. : De Baumeeschter Andronikos Cyrrhestes stellt op engem vun him gebautem Tuerm zu Athen, deen éischten meteorologeschen Apparat op: e Wandfändel.
- 100 v.Chr. : De Posidonios mëcht eng nei Äerdmiessung a verfaasst eng Monographie iwwer deen Ozean, an deem ë.a. och d'Léier vun Ebbe a Flut wëssenschaftlech duerstellt.

Vun "http://lb.wikipedia.org../../../c/h/r/Chronologie_vun_der_Astronomie_%281._Jh._v._Ch._bis_5._Jh._v._Ch.%29_5249.html"

Category: Chronologie vun der Astronomie

##### Views

- Artikel
- Diskussioun
- Aktuell Revisiounen

##### Sichen